ET Euroopa Liidu Teataja L 58/14

KOMISJONI MÄÄRUS (EL) 2017/378,

3. märts 2017,

millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete osas

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,

võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,

ning arvestades järgmist:

(1) Määruse (EÜ) nr 1334/2008 I lisas on sätestatud Euroopa Liidus toidus kasutada lubatud lõhna- ja maitseainete ning nende lähtematerjalide loetelu ja selliste ainete kasutamise tingimused.

(2) Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.

(3) Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku taotluse esitamist.

(4) Euroopa Liidu lõhna- ja maitseainete ning lähtematerjalide loetelu sisaldab mitut ainet, mille kohta Euroopa Toiduohutusamet (edaspidi „toiduohutusamet“) on palunud esitada hindamise lõpuleviimiseks täiendavaid teaduslikke andmeid enne tähtaegu, mis on kehtestatud määruse (EÜ) nr 1334/2008 I lisa A osas.

(5) Lõhna- ja maitseainete hindamise rühma 203 1. versiooni (edaspidi „FGE 203 rev.1“) raames hinnatavate ainete puhul kehtestati nõutud täiendavate teaduslike andmete esitamiseks liidu loetelus tähtaeg 31. detsember 2012. Rühma FGE 203 rev.1 kuuluvad järgmised ained: deka-2,4-dieen-1-ool (FLi nr 02.139), hepta-2,4-dieen-1-ool (FLi nr 02.153), heksa-2,4-dieen-1-ool (FLi nr 02.162), nona-2,4-dieen-1-ool (FLi nr 02.188), heksa-2(trans),4(trans)-dienaal (FLi nr 05.057), trideka-2(trans),4(cis),7(cis)-trienaal (FLi nr 05.064), nona-2,4-dienaal (FLi nr 05.071), 2,4-dekadienaal (FLi nr 05.081), hepta-2,4-dienaal (FLi nr 05.084), penta-2,4-dienaal (FLi nr 05.101), undeka-2,4-dienaal (FLi nr 05.108), dodeka-2,4-dienaal (FLi nr 05.125), okta-2(trans),4(trans)-dienaal (FLi nr 05.127), deka-2(trans),4(trans)-dienaal (FLi nr 05.140), deka-2,4,7-trienaal (FLi nr 05.141), nona-2,4,6-trienaal (FLi nr 05.173), 2,4-oktadienaal (FLi nr 05.186), tr-2,tr-4-nonadienaal (FLi nr. 05.194), tr-2,tr-4-undekadienaal (FLi nr 05.196), ja heksa-2,4-dienüülatsetaat (FLi nr 09.573). Taotleja on sellised andmed esitanud.

(6) Kõnealune keemiliste ainete rühm hõlmab aineid heksa-2(trans),4(trans)-dienaal (FLi nr 05.057) ja deka-2(trans),4(trans)-dienaal (FLi nr 05.140), mida kasutati rühma esindavate ainetena ning mille kohta esitati andmed toksilisuse kohta.

(7) Toiduohutusamet on hinnanud nende kahe rühma esindava aine genotoksilisust oma 26. märtsi 2014. aasta teaduslikus arvamuses (4).

(8) Heksa-2(trans),4(trans)-dienaali (FLi nr 05.057) puhul kinnitas toiduohutusamet ohutusprobleemide olemasolu, tuginedes avaldatud tõendusmaterjalile DNA aduktide indutseerimise kohta mitmesugustes in vitro ja in vivo (katse)süsteemides ning Rahvusvahelise Vähiuurimiskeskuse klassifikatsioonile, milles kõnealune aine on inimeste puhul klassifitseeritud kui võimalik kantserogeen, ning võttes arvesse Rahvusvahelise Vähiuurimiskeskuse järeldust, et mehhanistlikud andmed tõendavad samuti, et andmed loomadel avalduva kantserogeensuse kohta on olulised ka inimeste puhul ning et on mõõdukalt tõendeid kasvajate tekkimisest genotoksilise mehhanismi kaudu.

(9) Deka-2(trans),4(trans)-dienaali (FLi nr 05.140) puhul tegi toiduohutusamet järelduse, et ei saa välistada genotoksilisuse läviväärtuseta mehhanismi, kuna on teatavaid tõendeid in vivo genotoksilisuse kohta ning arvestades in vitro uuringutes saadud tõendeid DNA eri tüüpi kahjustuste indutseerimisest (oksüdeerunud DNA alused ja suuremõõtmelised aduktid).

(10) Toiduohutusamet tegi järelduse, et genotoksilisusega seoses ei saa ohutusprobleeme rühma mõlema esindava aine puhul välistada ning et see järeldus kohaldatav ka muudele rühma FGE 203 ainetele.

(11) Asjaomased isikud on märkinud, et vastusena toiduohutusameti esitatud probleemidele teevad nad rühma FGE 203 ainete kohta mitmesuguseid toksilisuse uuringuid. Lisaks on komisjon palunud täiendavat teavet, et täielikult hinnata kõnealuste ainete ohutust.

(12) Asjaomased isikud esitasid uuringud ja teabe 26. septembril 2016.

(13) Kuni toiduohutusamet ei ole lõpetanud rühma FGE 203 ainete hindamist ja ei ole tehtud kõnealuste ainete täielikku hindamist vastavalt toiduga kokkupuutuvaid materjale, ensüüme, lõhna- ja maitseaineid käsitleva toiduohutusameti teaduskomisjoni korrale, ega ei ole viidud lõpule sellele järgnev regulatiivne protsess, on asjakohane piirata kõnealuste ainete kasutamist nende praeguste kasutustingimustega.

(14) Tehnilistel põhjustel tuleks kehtestada üleminekuperiood lisas sätestatud tingimustele mitte vastava toidu suhtes, mis on lastud liidu turule või mis on saadetud kolmandatest riikidest liitu enne käesoleva määruse jõustumise kuupäeva.

(15) Määruse (EÜ) nr 1334/2008 I lisa A osa tuleks seega vastavalt muuta.

(16) Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1334/2008 I lisa A osa muudetakse käesoleva määruse lisa kohaselt.

Artikkel 2

1. Toitu, millele on lisatud mõnda käesoleva määruse lisas loetletud lõhna- ja maitseainet, mis ei vasta kõnealuses lisas sätestatud tingimustele ning mis on seaduslikult turule lastud enne käesoleva määruse jõustumist, võib turustada kuni selle minimaalse säilivusaja või tarvitamise tähtaja lõpuni.

2. Toitu, millele on lisatud mõnda käesoleva määruse lisas loetletud lõhna- ja maitseainet, mis ei vasta kõnealuses lisas sätestatud tingimustele ning mis on liitu imporditud kolmandast riigist, võib turustada kuni selle minimaalse säilivusaja või tarvitamise tähtaja lõpuni juhul, kui sellise toidu importija suudab tõendada, et toit on lähetatud asjaomasest kolmandast riigist ja on liitu teele saadetud enne käesoleva määruse jõustumise kuupäeva.

3. Lõigetes 1 ja 2 kehtestatud üleminekuperioode ei kohaldata lõhna- ja maitseainete segude suhtes.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. märts 2017 Komisjoni nimel president Jean-Claude JUNCKER

(1) ELT L 354, 31.12.2008, lk 34.

(2) ELT L 354, 31.12.2008, lk 1.

(3) Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).

(4) Scientific Opinion on Flavouring Group Evaluation 203 Rev 1 (FGE.203 Rev1): alpha,beta-unsaturated aliphatic aldehydes and precursors from chemical subgroup 1.1.4 of FGE.19 with two or more conjugated double-bonds and with or without additional non-conjugated double-bonds. EFSA Journal 2014;12(4):3626, 31 lk doi:10.2903/j.efsa.2014.3626. Kättesaadav internetis: www.efsa.europa.eu/efsajournal.